Sagunt reconeix l'alumnat amb les millors Notes d'Accés a la Universitat i els tres millors expedients del Conservatori
04 de juliol 2023

![](/media/ocjbibk3/grupo_c.jpg?width=850&height=566.6666666666666)

El Centre Cívic Antic Sanatori va acollir el lliurament de reconeixements als 10 alumnes que han obtingut les millors Notes d'Accés a la Universitat (NAU). Este acte es va celebrar durant la vesprada del dilluns, 3 de juliol, i també es va homenatjar les tres estudiants del Conservatori Professional Joaquín Rodrigo de Sagunt que tenen els millors expedients.

L'acte va començar amb la peça musical _Princesa_ de Rafael Doménech Pérez. L'obra del compositor i director del Conservatori Professional Joaquín Rodrigo de Sagunt va ser interpretada per Mónica Navarro, professora de flauta travessera d’este centre.![](/media/4tslksxm/img_5821-c.jpg?width=850&height=566.6666666666666)L'alcalde de Sagunt, Darío Moreno, va subratllar el fet que tots els i les alumnes premiats i premiades provingueren de centres que formen part del sistema educatiu públic. Darío Moreno també va manifestar: «**Aquets alumnes són magnífics perquè han aconseguit l'excel·lència, han aconseguit arribar el més lluny possible i això és una inspiració per als joves que estan en altres nivells formatius**».![](/media/1tricglz/img_5773_c.jpg?width=850&height=566.6666666666666)El regidor d'Educació, Raúl Palmero, va reconéixer «**el treball, l'esforç i la constància**» de l'alumnat homenatjat: «**Vosaltres sou el futur, sereu arquitectes, mestres, enginyers i metges. Heu de continuar treballant pels vostres somnis perquè teniu un gran recorregut en les vostres vides**». Raúl Palmero també va aprofitar l'ocasió per a citar Joan Fuster: «**Fugir no és llegir, llegir no és fugir. La certesa de llegir és continuar fent la lectura**». Cal esmentar que també van assistir a l'acte altres regidors de l'Equip de Govern.

![](/media/4ssdlcge/img_5835-c.jpg?width=850&height=566.6666666666666)

Durant l'acte, Darío Moreno i Raúl Palmero van entregar un bolígraf en reconeixement pel seu rendiment acadèmic a cadascun i cadascuna dels i les següents alumnes: Julia Pérez Maicas (IES Jorge Juan), Ángel Fernández Muñoz (IES Eduardo Merello), Paula López Hernández (IES Jorge Juan), Javier de la Creu Huget (IES Camp de Morvedre), Valeria Heredia Margarit (IES María Moliner), José García Moreno (IES Jorge Juan), Víctor Martínez Aja (IES María Moliner), Esther Montolio Navarro (IES Eduardo Merello), Daniel Fominykh Viñals (IES Clot del Moro) i Nerea Cardete Sisteró (IES Jorge Juan).

Seguidament, van rebre el bolígraf per part de l'alcalde i del regidor d'Educació, les tres estudiants amb els millors expedients del Conservatori: la clarinetista Esther Bresó Cócera, la flautista Laura Fenollosa Romero i la violinista Claudia Martínez Piedra.

L'acte va ser conduït per Joan Cerezuela, un dels alumnes que van rebre el reconeixement l'any passat, i va finalitzar amb la interpretació d'un fragment del _Concert d'Aranjuez_ per part de Mónica Navarro.

![](/media/enhlqze2/img_5832-c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/sagunt-reconeix-l-alumnat-amb-les-millors-notes-d-acces-a-la-universitat-i-els-tres-millors-expedients-del-conservatori/ "Facebook")
*   [](http://twitter.com/share?url=https://aytosagunto.es/va/actualitat/sagunt-reconeix-l-alumnat-amb-les-millors-notes-d-acces-a-la-universitat-i-els-tres-millors-expedients-del-conservatori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-reconeix-l-alumnat-amb-les-millors-notes-d-acces-a-la-universitat-i-els-tres-millors-expedients-del-conservatori/ "Linked In")
*   [](mailto:?body=https://aytosagunto.es/va/actualitat/sagunt-reconeix-l-alumnat-amb-les-millors-notes-d-acces-a-la-universitat-i-els-tres-millors-expedients-del-conservatori/)